EkBass/fiwiki-20250220-pages-articles huggingface dataset:
Maya Angelou

Maya Angelou (s. Marguerite Annie Johnson, 4. huhtikuuta 1928 St. Louis, Missouri – 28. toukokuuta 2014 Winston-Salem, Pohjois-Carolina) oli monipuolinen yhdysvaltalainen kirjailija: hänen tuotantoonsa kuului runoja, muistelmakirjoja, näytelmiä, lastenkirjoja ja esseitä sekä elokuva- ja televisiokäsikirjoituksia. Hän oli myös tunnettu ihmisoikeusaktivisti. Angelou oli afroamerikkalainen ja Martin Luther King Jr:n ohella keskeinen henkilö, 1960-luvulla Yhdysvalloissa alkaneessa yhtäläisiä ja yleisiä kansalaisoikeuksia ajaneessa liikkeessä. Presidentti myönsi hänelle National Medal of Artsin vuonna 2000. Ladies Home Journal nimesi hänet vuonna 2001 yhdeksi Yhdysvaltain 30:sta vaikutusvaltaisimmista naisesta. == Elämä == Angelou sai Maya-lempinimensä jo veljeltään Baileylta. Hän joutui vanhempiensa avioeron jälkeen 3-vuotiaana muuttamaan Stampsiin, Arkansasiin, jossa hän vietti sukulaistensa hoivassa neljä vuotta. Angelou joutui 7-vuotiaana äitinsä poikaystävän seksuaalisesti hyväksikäyttämäksi. Tämän tultua aikuisten tietoon setä surmasi hyväksikäyttäjän ja traumatisoitunut Angelou vietti viisi vuotta puhumatta sanaakaan.http://www.achievement.org/autodoc/page/ang0bio-1 1960-luvulla Angelou eli Ghanassa, jossa hänestä tuli Malcolm X:n ystävä. Osin tämän murhan (1965) aiheuttaman surun johdosta Angelou alkoi työstää omaelämäkerrallista romaania I Know Why the Caged Bird Sings, joka julkaistiin huomattavalla menestyksellä vuonna 1969. Eräs toinen keskeinen julkaisu on runokokoelma Just Give Me a Cool Drink of Water 'Fore I Die (1971). == Lähteet == == Aiheesta muualla == Luokka:Yhdysvaltalaiset kirjailijat Luokka:Grammy- palkinnon saajat Luokka:Vuonna 1928 syntyneet Luokka:Vuonna 2014 kuolleet
Theora

Theora on Xiph.org-säätiön osana Ogg-projektia kehittämä avoin ja patentoimaton videokoodekki. VP3-koodekin pohjalta kehitelty Theora on suunniteltu vaihtoehdoksi suljetuille ja patentoiduille MPEG-4-koodekeille. Esimerkiksi Wikipedia-projekti käyttää Theoraa ainoana tuettuna videotiedostomuotona. Ogg Theora mainittiin alun perin HTML5:n standardiehdotuksessa VIDEO-elementtien "vaadittuna koodekkina", mutta maininta poistettiin standardista Nokian ja Applen vaatimuksesta.Ogg Theora In Firefox, With Wikimedia Support, Slashdot == Lähteet == == Aiheesta muualla == * FLOSS Manualsin suomenkielinen Ogg Theora -opas Luokka:Koodausmenetelmät Luokka:Videotiedostomuodot
It’s My Life – The Album

It’s My Life – The Album on Sashin debyyttialbumi, joka julkaistiin vuonna 1997. Albumilta löytyvät muun muassa artistin tunnetuimmat kappaleet "Encore Une Fois", "Ecuador", "Stay" ja "It’s My Life". Albumi pysyi Suomen albumilistalla 13 viikkoa vuonna 1997, josta parhaat sijoitukset olivat viikoilla 28 ja 29 sija 4. ==Kappaleet== # # # # # # # # # # # # # # # # # # # # # # ==Lähteet== Luokka:Vuoden 1997 esikoisalbumit Luokka:Sash!in albumit
Neft Daşları

Neft Daşları (, ”Maaöljykivet”) on Kaspianmeressä Azerbaidžanissa sijaitseva maailman ensimmäinen öljynporauslautta. Sen suunnittelu alkoi vuonna 1947 ja öljynporaus vuonna 1949. Kyseessä oli neuvostoliittolaisten kunnianhimoinen idea, jonka avulla saataisiin Kaspianmeren vedenalaiset öljyvarat käyttöön. Öljyntuotannolla oli jo pitkät perinteet läheisellä Azerbaidžanin maaperällä Bakun alueella. Neft Daşları valmistui vuonna 1952 42 kilometrin päähän rannikosta Apšeronin niemimaan edustalle, 110 km:n päähän Bakusta. Se on yhä toiminnassa ja se on maailman suurin öljynporausalusta. Neft Daşları on ainutlaatuinen öljynporausalusta, sillä se on itse asiassa toimiva 5 000 asukkaan kaupunki (kaupunkimainen taajama), joka on rakennettu täyttömaasta rakennetuille saarille. Suurin osa asukkaista on vuorotyötä tekeviä työntekijöitä. Vuoroviikoin ollaan töissä lautalla ja maissa vapaalla. Kaupunkiin rakennettiin asuntojen ja asuntoloiden lisäksi muun muassa sähkövoimalaitos, sairaala, kauppoja, kulttuurikeskus, koulu ja puisto. Keinotekoisia saaria yhdistää yli 200 km pilareiden varaan rakennettuja teitä. Nykyään Neft Daşların rakennelmat ovat huonossa kunnossa ja osa siitä on vajonnut veden pinnan alapuolelle. Silti Neft Daşları on yhä merkittävin Azerbaidžanin öljyntuotantoalue. ==Populaarikulttuurissa== * Neft Daşları esiintyy James Bond -elokuvassa Kun maailma ei riitä (1999). ==Lähteet== ==Aiheesta muualla== *Baku and oil. The Soviet period. Window to Baku -sivusto. *Oil Rocks (Neft Dashlari, Neftyanyye Kamni) www.travel-images.com *The Rock of Ages TravelAndLeisure.com. Luokka:Azerbaidžanin rakennukset ja rakennelmat Luokka:Öljynporauslautat
Derek Dougan

Alexander Derek Dougan (20. tammikuuta 1938 Belfast, Pohjois-Irlanti – 24. kesäkuuta 2007 Wolverhampton, Englanti) oli pohjoisirlantilainen jalkapalloilija. Dougan pelasi Englannin Liigassa 18 kautta (1957–1976) ja viimeisteli 222 maalia 546 ottelussa. Hän onnistui peliuransa aikana tekemään hattutempun Englannin Liigan kahdella korkeimmalla sarjatasolla, FA Cupissa, Englannin Liigacupissa sekä UEFA Cupissa ja on edelleen kaikkien aikojen eniten liigamaaleja Englannin Liigassa tehnyt irlantilainen. Dougan pelasi Pohjois-Irlannin maajoukkueessa 43 ottelua ja teki niissä kahdeksan maalia vuosina 1958–1973. Dougan kuoli 69-vuotiaana 24. kesäkuuta 2007 sydänkohtaukseen kotonaan Wolverhamptonissa. == Lähteet == Luokka:Pohjoisirlantilaiset jalkapalloilijat Luokka:Wolverhampton Wanderers FC:n pelaajat Luokka:Vuonna 1938 syntyneet Luokka:Vuonna 2007 kuolleet
Keith Ferguson

Keith James Ferguson (s. 26. helmikuuta 1972 Los Angeles, Kalifornia) on yhdysvaltalainen ääninäyttelijä, joka on näytellyt muun muassa animaatiosarjassa Foster's Home for Imaginary Friends Bloon äänenä. Ferguson valmistui University of the Pacificista, ja sen jälkeen hän työskenteli taustatyöntekijänä televisiossa. Hänen isänsä oli pianisti Etelä-Kaliforniassa kuolemaansa vuoteen 1999 asti. ===Ääninäyttelijänä=== 2000-luvulla Ferguson ryhtyi ääninäyttelijäksi. Aluksi Ferguson teki enimmäkseen äänirooleja videopeleihin, kuten Metal Gear Solid 3: Snake Eater, God of War, Metal Gear Solid 3: Subsistence, Final Fantasy XII ja Tony Hawk's Project 8. Vuodesta 2004 lähtien hänet tunnetaan parhaiten Bloon ääniroolista Emmy-palkitussa animaatiosarjassa Foster's Home for Imaginary Friends, josta hän sai myös Annie-ehdokkuuden. Tämän myötä Ferguson on tehnyt useampia äänirooleja animaatioihin kuten Codename: Kids Next Door, Bambi 2, Ultimate Avengers ja The Grim Adventures of Billy & Mandy. ==Lähteet== ==Aiheesta muualla== * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1972 syntyneet Luokka:Elävät henkilöt
Darmstadtin hallintopiiri

Darmstadtin hallintopiiri on yksi saksalaisen Hessenin osavaltion hallintopiireistä (). Se sijaitsee eteläisen Hessenin alueella. Hallintopiirin keskuskaupunkina toimii Darmstadt, mutta alueen suurin kaupunki on Frankfurt am Main. Vuoden 2020 lopussa hallintopiirissä oli 4 026 618 asukasta ja sen pinta-ala on 7 444 neliökilometriä. Darmstadtin hallintopiiri on jaettu kymmeneen piirikuntaan () ja neljään piirivapaaseen kaupunkiin (). Piirivapaita eli piirikuntiin kuulumattomia kaupunkeja hallintopiirissä ovat Darmstadt, Frankfurt am Main, Offenbach am Main ja Wiesbaden. == Piirikunnat == * Bergstraße * Darmstadt-Dieburg * Groß-Gerau * Hochtaunuskreis * Main- Kinzig * Main-Taunus * Odenwaldkreis * Offenbach * Rheingau-Taunus * Wetteraukreis == Lähteet == == Aiheesta muualla == * Hallintopiirin internetsivut *
Gießenin hallintopiiri

Gießenin hallintopiiri on yksi Saksan Hessenin osavaltion hallintopiireistä. Se sijaitsee keskisen Hessenin alueella, ja sen keskuskaupunki on Gießen. Vuoden 2020 lopussa hallintopiirissä oli 1 048 740 asukasta ja sen pinta-ala on 5 381 neliökilometriä. Gießenin hallintopiiri jakautuu viiteen piirikuntaan (), Gießeniin, Lahn-Dilliin, Limburg-Weilburgiin, Marburg-Biedenkopfiin ja Vogelsbergkreisiin. Piirikuntaan kuulumattomia kaupunkeja () ei hallintopiirissä ole. == Lähteet == == Aiheesta muualla == * Hallintopiirin internetsivut Giessenin hallintopiiri Luokka:Hessen
Kasselin hallintopiiri

Kasselin hallintopiiri on yksi saksalaisen Hessenin osavaltion hallintopiireistä (). Se sijaitsee pohjoisen Hessenin alueella ja sen keskuskaupunkina toimii Kassel. Vuoden 2020 lopussa hallintopiirissä oli 1 217 796 asukasta ja sen pinta-ala on 8 291 neliökilometriä. Darmstadtin hallintopiiri on jaettu kuuteen piirikuntaan () ja yhteen piirittömään kaupunkiin (). Hallintopiirin ainoa piiritön eli piirikuntaan kuulumaton kaupunki on sen keskuskaupunki Kassel. == Piirikunnat == * Fulda * Hersfeld- Rotenburg * Kassel * Schwalm-Eder * Waldeck-Frankenberg * Werra-Meißner == Lähteet == == Aiheesta muualla == * Hallintopiirin internetsivut Luokka:Saksan hallintopiirit Luokka:Hessen
Fineus

Fineus () oli kreikkalaisessa mytologiassa miehen etunimi: * Fineus, Beloksen poika * Fineus, Agenorin poika, tietäjä ja Salmydessoksen kuningas * Fineus, Lykaonin poikaApollodoros, Kirjasto 3.8.1 (engl. käännös) == Lähteet ==
Kyynärlisäke

Kyynärlisäke () on kyynärluun proksimaalinen osa, joka muodostaa kyynärpään. Kyynärluu niveltyy olkaluuhun kyynärlisäkkeestä. Lisäksi kyynärlisäke toimii kolmipäisen olkalihaksen kiinnityskohtana. Luokka:Eturaajan luusto
Fineus (Beloksen poika)

Fineus () oli kreikkalaisessa mytologiassa Egyptin kuninkaan Beloksen ja Ankhinoën poikaApollodoros, Kirjasto 2.1.4 (engl. käännös). Hän oli kihlautunut veljensä, Etiopian kuninkaan Kefeuksen tyttären Andromedan kanssa. Kefeuksen puolison Kassiopeian ylimielisyyden seurauksena Poseidon oli lähettänyt merihirviön piinaamaan maata rangaistukseksi. Oraakkeli oli kertonut ahdingon loppuvan, jos Kefeus uhraisi Andromedan, kuninkaan tyttären, pedolle. Perseus saapui sattumoisin paikalle palatessaan surmaamasta Medusaa. Sovittuaan Kefeuksen kanssa saavansa Andromedan vaimokseen hän tappoi merihirviön. Fineus ei kuitenkaan tyytynyt rakkaansa menetykseen, vaan alkoi juonia Perseusta vastaan. Tämän suunnitelmat kuitenkin paljastuivat, ja Perseus tappoi Fineuksen ja tämän kanssajuonijat kivettämällä heidät Medusan pään avulla.Apollodoros, Kirjasto 2.4.3 (engl. käännös) == Lähteet == Luokka:Kreikkalainen mytologia
Trinità dei Monti

Santissima Trinità al Monte Pincio (Pyhän Kolminaisuuden kirkko Pinciolla), lyhyesti Trinità dei Monti, on kirkko Roomassa. Kirkko sijaitsee Pincion kukkulalla lähellä Piazza di Spagnan aukiota kuuluisien espanjalaisten portaiden yläpäässä. Portaat, joiden virallinen nimi on Scalinata della Trinità dei Monti Rooma, s. 195. , muodostavat kirkon kanssa yhtenäisen kokonaisuuden. Kirkon edessä on pieni aukio, josta vasemmalle lähtee katu Viale della Trinità dei Monti ja oikealle Via Sistina ja Via Gregoriana. Aukiolla seisoo roomalainen keisariaikainen obeliski Obelisco Sallustiano, joka pystytettiin paikalleen 1789 .Rooma, s. 197. == Historia == Ludvig XII alkoi 1502 rakentaa Trinità dei Montin kirkkoa Napolista saamansa voiton kunniaksi paikalla olleen luostarin Fratres Minimi di San Francesco di Paola pyhäköksi Rooma, s. 196.. Alkuperäinen suunnitelma edusti myöhäistä ranskalaista gotiikkaa. Rakentaminen pitkittyi, ja lopullinen renessanssityylinen kirkko vihittiin 1585. Giacomo della Porta suunnitteli kirkon julkisivun. Kirkko oli pitkään Bourbon-sukuisten kuninkaiden hallinnassa. Napoleonin sotien aikana sen esineistö ryöstettiin. Ludvig XVIII palautti saaliin Bourbonien restauraatiossa. 1828 kirkko uskottiin ranskalaisen katolisen Pyhän sydämen järjestön (Religieuses du Sacré-Coeur de Jésus) haltuun. == Lähteet == * ===Viitteet=== Luokka:Rooman kirkot Luokka:Italian katedraalit Luokka:Kivikirkot
Petri Keskitalo (muusikko)

Petri Keskitalo (8. heinäkuuta 1972 Janakkala – 2023) oli Helsingin kaupunginorkesterin tuuban äänenjohtaja vuosina 2000–2023. Hän toimi tuubansoiton opettajana Taideyliopiston Sibelius-Akatemiassa vuosina 2003–2023. Monipuolisena muusikkona ja virtuoosisena instrumentalistina tunnettu Keskitalo oli kamariorkesteri Avanti!n äänenjohtaja ja soitti useissa eri yhtyeissä kuten Gourmet, Tubhonium, KOLIZIO ja Pipoka. Hän oli myös tuottelias säveltäjä ja sovittaja. Keskitalo aloitti tuubansoiton opinnot Sotilasmusiikkikoulussa valmistuen sotilassoittajaksi 1992. Keskitalo menestyi sekä kotimaisissa että kansainvälisissä kilpailussa muun muassa voittamalla Puolustusvoimien soittomestaruuskilpailujen tuubasarjan 1991 ja 1996. Vuonna 1998 Lieksan Vaskiviikko valitsi hänet Vuoden Vaskisoittajaksi. ==Lähteet== * Lieksan vaskiviikko * Pori Sinfonietta ===Viitteet=== Luokka:Suomalaiset tuubistit Luokka:Vuonna 1972 syntyneet Luokka:Vuonna 2023 kuolleet
Otto Loewi

Otto Loewi (3. kesäkuuta 1873 Frankfurt-am-Main – 25. joulukuuta 1961 New York) oli saksalais-yhdysvaltalainen farmakologi. Hän totesi vuonna 1921, että vagushermon ärsytys tuottaa ainetta, joka hidastaa sydämen rytmiä. Otto Loewi sai Nobelin lääketieteen palkinnon vuonna 1936 yhdessä Henry Dalen kanssa.Elämäkerta Nobelprize.org Dale havaitsi asetyylikoliinin mahdollisena hermojen tiedonsiirtoaineena, Loewi osoitti sen merkityksen hermostolle. == Lähteet == == Aiheesta muualla == Luokka:Lääketieteen edustajat Luokka:Saksalaiset farmakologit Luokka:Yhdysvaltalaiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1873 syntyneet Luokka:Vuonna 1961 kuolleet
Rick Astley

Richard Paul "Rick" Astley (s. 6. helmikuuta 1966) on brittiläinen dance- ja popmusiikkia esittävä laulaja. Astley tunnetaan erityisesti vuonna 1987 ilmestyneestä Never Gonna Give You Up -kappaleesta, joka nousi muun muassa Yhdistyneessä kuningaskunnassa ja Kanadassa listaykköseksi. Muita hänen tunnettuja kappaleitaan ovat muun muassa Whenever You Need Somebody ja Together Forever. Rick Astley voitti ”Best Act Ever” -palkinnon MTV Europe Music Awards -gaalassa vuonna 2008. Hän ei ollut paikalla vastaanottamassa palkintoa. Astleyn kappaleesta Never Gonna Give You Up on tullut 2000-luvulla internetilmiö. == Rickrollaus == Vuonna 2007 Rick Astleyn Never Gonna Give You Up -kappale nousi keskustelun aiheeksi niin kutsutun ”rickrollauksen” myötä. Arviolta noin 25 miljoonaa Internetin käyttäjää jekutettiin katsomaan ”Never Gonna Give You Up” -musiikkivideo lähettämällä videon linkki ja väittämällä sitä joksikin muuksi videoksi. Aprillipäivänä 2008 nettivideosivusto YouTube "rickrollasi" käyttäjiään linkittämällä Featured videos -osion videot Rick Astleyn ”Never Gonna Give You Up” -videoon. Vuoden 2008 MTV Music Awardseissa internetin käyttäjät äänestivät Rick Astleyn ”Best Act Ever” -osion voittoon, ideana ”rickrollata” MTV Music Awards. == Julkaisut == === Albumit === * 1987 Whenever You Need Somebody * 1988 Hold Me in Your Arms * 1991 Free * 1993 Body & Soul * 2001 Keep It Turned On * 2005 Portrait * 2016 50 === Singlet === * ”Never Gonna Give You Up” (1987) * ”Whenever You Need Somebody” (1987) * ”When I Fall In Love”/”My Arms Keep Missing You” (1987) * ”Together Forever” (1988) * ”It Would Take A Strong Strong Man” (1988) * ”She Wants To Dance With Me” (1988) * ”Take Me To Your Heart” (1988) * ”Hold Me In Your Arms” (1989) * ”Giving Up On Love” (1989) * ”Ain't Too Proud To Beg” (1989) * ”Cry For Help” (1991) * ”Move Right Out” (1991) * ”Never Knew Love” (1991) * ”The Ones You Love” (1993) * ”Hopelessly” (1993) * ”Lights Out” (2010) *"Angels on my side" (2016) *"She makes me" (2018) *"Beautiful life" (2018) *"Try" (2018) === Kokoelmat === * 2001 Together Forever – Greatest Hits and More... * 2002 Greatest Hits * 2003 The Best of Rick Astley – Never Gonna Give You Up * 2004 Love Songs * 2004 Platinum & Gold Collection * 2010 Whenever You Need Somebody == Aiheesta muualla == * Virallinen sivusto * Luokka:Brittiläiset laulajat Luokka:Vuonna 1966 syntyneet Luokka:Elävät henkilöt Luokka:Seulonnan keskeiset artikkelit
Luokka 1984

Luokka 1984 () eli Vuosiluokka 1984 on kanadalainen Mark L. Lesterin ohjaama vuonna 1982 valmistunut draama-jännityselokuva. Elokuvassa näyttelevät muun muassa Perry King, Timothy Van Patten ja Michael J. Fox. Elokuvan soundtrackina on Alice Cooperin I Am The Future, mutta elokuvassa kuullaan myös Teenage Headia. == Juoni == Musiikinopettaja Andrew Norris saapuu Lincoln High -oppikouluun tietämättä sen ongelmista, joihin kuuluvat päihteet, prostituutio ja väkivalta. Heti ensimmäisellä tunnilla Norris tapaa Peter Stegmanin, jengijohtajan, jota koko koulu pelkää ja jonka tihutöiltä opettajatkin kääntävät katseensa. Norris ei aio antaa periksi Stegmanin suhteen, kun huomaa tämän musiikilliset lahjat. Norris ajautuu koko ajan syvemmälle henkilökohtaiseen sotaan Stegmania ja hänen jengiään vastaan. == Jengin jäsenet == Peter Stegman jengin johtaja ja pelätty henkilö koulussaan. Hän ja hänen jenginsä myyvät huumeita sekä joutuvat jengitappeluihin. Oikeasti hän on todella fiksu sekä hänellä on musiikillisia lahjakkuuksia. Hän kantaa mukanaan stilettiä ongelmien varalta. Patsy jengin ainoa naishenkilö, hän on myös Stegmanin tyttöystävä. Hän ei osallistu tappeluihin eikä tee paljon mitään, hän kyllä auttaa jengiläisiä niiden apua tarvitessa. Elokuva vihjaa Patsyn olevan biseksuaali. Drugstore jengin huumevälittäjä. Hän itse on koukussa huumeisiin, hän myös piikittää itseensä heroiinia yhdessä kohtauksessa. Hän kantaa mukanaan partaveistä, sekä käyttää baseballmailaa joukkotappelussa. Fallon jengin vartija. Hän käyttää paljon mustia nahkavaatteita yllään, sekä hänellä on mohikaani hiuksissan elokuvan loppupuolella. Hän on myös todella lihaksikas. Fallon käyttää aseenaan paksua ketjua, jota hän pitää myös vyönään. Barnyard on jengin toinen vartija. Hän on isokokoinen sekä vahva, ja hän käyttää aseenaan isoa puista palikkaa. == Roolit == == Kohtelu Suomessa == Valtion elokuvatarkastamo asetti elokuvan ikärajan KK (kokonaan kielletty) tarkastuksessa 3. joulukuuta 1982 raaistavana, joten elokuvaa ei saanut Suomessa laillisesti esittää eikä levittää. Asia kävi valituskierroksella valtion elokuvalautakunnassa, joka piti yksimielisesti kieltopäätöksen voimassa ja vielä korkeimmassa hallinto- oikeudessa, joka pysytti kieltopäätöksen voimassa. Uusintatarkastus lähes viisitoista minuuttia lyhennetylle videoversiolle tyrmättiin sekin tarkastamon päätöksellä 4. heinäkuuta 1984. == Lähteet == Luokka:Vuoden 1982 kanadalaiset elokuvat Luokka:Jännityselokuvat Luokka:Draamaelokuvat Luokka:Mark L. Lesterin ohjaamat elokuvat Luokka:Kokonaan kielletyt elokuvat Suomessa Luokka:Elokuvat koulusta ja koulutuksesta
Lockheed S-3 Viking

Lockheed S-3 Viking on Lockheedin valmistama yhdysvaltalainen sotilaskone. Tehtävinä ovat sukellusveneiden etsiminen ja tuhoaminen, tiedustelu sekä ES-3-versiolla elektroninen sodankäynti. Myöhemmin tehtävänkuvaan lisättiin rynnäköinti ja ilmatankkaus. ==Historia== 1960-luvun puolivälissä Yhdysvaltojen laivasto käynnisti suunnittelukilpailun, jonka tavoitteena oli tuottaa korvaaja potkurimoottoriselle Grumman S-2 Tracker -sukellusveneentorjuntakoneelle. 4. elokuuta 1969 Lockheedin suunnittelema S-3 valittiin kilpailun voittajaksi ja koneesta tilattiin kahdeksan YS-3A prototyyppiä. Ensimmäinen koelento suoritettiin 21. tammikuuta 1972. S-3 tuli palveluskäyttöön vuonna 1974 ja S-3A-koneita valmistettiin 186 kappaletta vuosina 1974–1978. ==Tekniset tiedot: S-3A == *Miehistö:4 *Pituus: 16,26 m *Siipien kärkiväli: 20,93 m *Korkeus: 6,93 m *Siipipinta-ala: 55,56 m² *Tyhjäpaino: 12 057 kg *Hyötykuorma: 17 324 kg *Suurin lentoonlähtöpaino: 23 831 kg *Moottorit: 2 × General Electric TF34-GE-2 -ohivirtausmoottori, 4082 kg ==Suorituskyky== *Suurin nopeus: 795 km/h *Lentomatka: noin 5 121 km *Lakikorkeus: 12 465 m *Nousunopeus: 26,0 m/s ==Lähteet== * The Federation of American Scientists * Yhdysvaltain laivasto * The Observer’s Book of Aircraft -73 ==Aiheesta muualla== * fas.org S-3 Viking
Sid Caesar

Isaac Sidney ”Sid” Caesar (8. syyskuuta 1922 Yonkers, New York, Yhdysvallat – 12. helmikuuta 2014 Beverly Hills, Kalifornia, Yhdysvallat) oli yhdysvaltalainen näyttelijä. Hänet tunnetaan muun muassa rooleistaan televisiosarjoissa Your Show of Shows ja Caesar's Hour ja elokuvissa Jättiläinen taivaalla (1974), Pähkähullujen paratiisi (1976), Grease (1978), Mieletön maailmanhistoria (1981) ja Grease 2 (1982). Caesar syntyi Yonkersissa, New Yorkissa, Max- ja Ida-nimisten juutalaisten vanhempien pojaksi. Hän tapasi kesällä 1942 Florence Levyn, jonka kanssa hän avioitui 17. heinäkuuta 1943. Pari sai kolme yhteistä lasta. Caesar jatkoi näyttelemistä sekä televisiossa että elokuvissa 2000-luvulle saakka. Hän voitti kaksi Emmy- palkintoa vuosina 1952 ja 1957. Hänellä on myös tähti Hollywood Walk of Famella. Caesar kuoli helmikuussa 2014 Beverly Hillsissä, Kaliforniassa. Hän eli 91-vuotiaaksi huolimatta takavuosien taistelusta alkoholismia ja barbituraattiriippuvuutta vastaan. Caesar on puhunut aiheista omaelämäkerrassaan Where Have I Been (1983). Hänen toinen kirjansa Caesar’s Hours julkaistiin vuonna 2004. == Lähteet == Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1922 syntyneet Luokka:Vuonna 2014 kuolleet
Äly ja Väläys

Äly ja Väläys () on Steven Spielbergin tuottama Daytime Emmyllä palkittu Animaanisten spin-off-televisiosarja, joka kertoo kahdesta koehiirestä. He ovat mutaatioita nimeltään Hiirten Äly ja Väläys. Äly on hiiristä viisaampi ja Väläys tyhmempi. Jokaisessa jaksossa hiirikaverukset suunnittelevat maailman valloitusta ja joissain jaksoissa hiiret auttavat myös ihmiskuntaa. Sarjassa esiintyy heidän lisäksi monia muitakin hahmoja, kuten Larry, Billie Hiiri sekä Älyn ja Väläyksen vihollinen Lumipallo joka on hamsteri. Äly ja Väläys tunnetaan erityisesti siitä, että Väläys kysyy joka ohjelman alussa "Hei Brain! Mitä teemme tänä iltana?" ja Äly vastaa siihen "Samaa mitä teemme joka ilta Pinky, yritämme valloittaa maailman." Suomessa sarjaa ovat esittäneet MTV3 ja C More Juniori. Animaanisissa Äly ja Väläys -osuus oli koko muun sarjan tavoin dubattu, mutta hiirten oma sarja on tekstitetty. ==Äänirooleissa== ==Vastaanotto ja arvostelu== Wizard Magazine listasi vuonna 2008 Äly ja Väläyksen sijalle 17 laatimassaan kautta aikain sadan parhaan animaatiosarjan listalla. Tammikuussa 2009 IGN-sivuston laatimalla sadan parhaan animaatiosarjan listalla Äly ja Väläys oli sijalla 47.TOP 100 Animated Series IGN Tammikuu 2009 Viitattu 30.6.2009 == Lähteet == Luokka:1990-luvun piirrossarjat Luokka:Yhdysvaltalaiset animaatiosarjat Luokka:Kuvitteelliset hiiret ja rotat
Feministiteologia

Feministiteologia on 1980-luvulla syntynyt vapautuksen teologian suuntaus. Feministiteologinen liike kehitti naisten vapautusliikkeen vaikutuksesta sukupuolitietoisuutta käsittelevän teologian ja näkemyksen.Kurian & Lamport 2016, s. 525 Käsite alkoi levitä yleiseen käyttöön vuonna 1985.Otava: Vuoden sanoja 1985, 1989 ja 1990 ==Kuvaus== Feministiteologia pyrkii tarkastelemaan Raamattua ja perinteistä kristillistä teologiaa miesvaltaisen yhteiskunnan ja sen instituutioiden aiheuttaman sorron naiskokemusten näkökulmasta.Kurian & Lamport 2016, s. 487–488 Jotkut feministiteologit katsovat Raamatun edistävän ahdistavia partiarkaalisia, mieskeskeisiä rakenteita ja vaativat teologian uutta, miehisistä vinoumista vapaata uudelleenrakentamista. Feministiteologian piirissä on myös näkemyksiä, joissa vaaditaan joko naisen täydentävää roolia tai tasa-arvoista teologiaa. Feministiteologit ovat pyrkineet tuomaan esiin myös Jumalaa koskevien käsitteiden patriarkaalisuutta. Äärimmilleen menevässä tulkinnassa Raamatun Jumala isänä pyritään korvaamaan Äiti-jumalalla.Raimo Mäkelä: Isä meidän, joka olet taivaissa Feministiteologien mukaan erityisesti ortodoksinen teologia on jättänyt naiset huomioimatta ja että kristillisen teologian patriarkaalinen luonne on ollut vahingollista naisille. Tämän vuoksi feministiteologit nostavat naisten kokemukset teologian lähteeksi ja normiksi. Monet feministiteologit ovat kannattaneet myös klassisten jumalakuvausten ja kolminaisuusopin (Isä, Poika ja Pyhä Henki) hylkäämistä ja suosivat naisille myötämielisempiä kuvauksia. == Vaikuttajia == Katolistaustaista feministiteologeja ovat muun muassa Mary Daly ja Rosemary Radford Reuther. Ortodoksinen feministiteologi on muun muassa Frederica Mathewes-Green. Myös Sally McFague, Elisabeth Johnson ja Elisabeth Shüssler Fiorenza ovat korostaneet ei-patriarkaalista, ei-seksististä ja feminististä teologista työtä. == Katso myös == * Ateistinen feminismi * Feministinen filosofia * Queer-teologia == Lähteet == * === Viitteet === == Kirjallisuutta == * * * * * * * * == Aiheesta muualla == * Naisteologit * Valtonen, Anni: Maria – tuki vai taakka? Maailman kuvalehti 1.12.2010. * Villa, Janne: Feministit näkevät Jumalan toisin Kirkko ja kaupunki 9.5.2006. Luokka:Kristillinen teologia Luokka:Vapautuksen teologia Luokka:Uskonnollinen feminismi
Argai

Argai () on ranskalainen 26-osainen animaatiosarja. Sarjan on käsikirjoittanut Sebastian Dorsey ja ohjannut Jean-César Suchorski. Argain ensimmäinen jakso esitettiin Ranskassa TF1-kanavalla 2. syyskuuta 2000. ==Aiheesta muualla== * Luokka:Ranskalaiset animaatiosarjat Luokka:2000-vuosikymmenen piirrossarjat Luokka:TF1:n televisio-ohjelmat
Veijo Vannesluoma

Veijo Erkki Vannesluoma (s. 29. heinäkuuta 1958 Helsinki) on entinen suomalainen seiväshyppääjä. Hän edusti koko aktiiviuransa Töysän Vetoa valmentajanaan Erkki Vannesluoma. Hän on toiminut liikunnanopettajana Kuortaneen Urheiluopistolla vuodesta 1982 ja Seinäjoen Maila-Jussien pesäpallon edustusjoukkueen fysiikkavalmentajana 2001–2004, 2005–2008 ja 2009-2012. Seinäjoen Maila-Jussien ja Nurmon Jymyn seurafuusiossa syksyllä 2012 syntyi JymyJussit, jonka Superpesisjoukkueen fysiikkavalmentajana Vannesluoma toimi 2012-13. Vannesluoma voitti seiväshypyn Suomen mestaruuden Porissa 3. heinäkuuta 1983 tuloksella 540. Saman vuoden Helsingin MM-kisoissa Vannesluoma oli paras suomalainen, 14. tuloksella 540. Voittaja Sergei Bubka ylitti 570. Ennätyksensä 555 Vannesluoma hyppäsi Lappeenrannassa 10. heinäkuuta 1983. Tulos uupui silloisesta maailmanennätyksestä 26 senttiä (581, Vladimir Poljakov). Aikuisten maaotteluedustuksia Vannesluomalla on vajaat kymmenen. Hän ylitti ensimmäisenä alle 20-vuotiaana suomalaisena seiväshypyssä 500 Ylivieskassa 17. heinäkuuta 1977 ollessaan vasta 18-vuotias. Aiemman ennätyksen, 495, haltija oli sittemmin formulapiireissä uraa luonut Erkki Mustakari. Kaikkiaan Vannesluoma paransi nuorten Suomen ennätyksiä neljästi ja teki myös uuden Pohjoismaiden ennätyksen 526 Raahessa 19. elokuuta 1978. Entisen ennätyksen, 525, omisti ruotsalainen Kjell Isaksson, joka vuonna 1972 teki miesten maailmanennätyksen 555. Vannesluoma sai 26.2.2010 tunnustukseksi Suomen liikuntakulttuurin ja urheilun hyväksi tekemästään työstä opetusministeriön myöntämän Suomen liikuntakulttuurin ja urheilun ansiomitalin kultaisin ristein. == Muita urheilusaavutuksia== * Kymmenotteluennätys 6520 (nykytaulukolla) * Moukarinheittoennätys 49,78 (1978) * Kymmenottelun suomenennätys ja Pohjoismaiden mestaruus (P18) 6786 / Kööpenhamina (1976) * Universiadit seiväshypyn 7. sija 535 / Meksiko City (1979) * Nuorten EM-kisat seiväshypyn 7. sija 490 / Donetsk (1977) == Lähteet == * * Luokka:Suomalaiset seiväshyppääjät Luokka:Vuonna 1958 syntyneet Luokka:Elävät henkilöt
Yrjö Ollila

thumb|Yrjö Ollila: Hevosen juotto, öljymaalaus 1919. Yrjö Aleksanteri Ollila (20. heinäkuuta 1887 Helsinki − 14. marraskuuta 1932 Helsinki) oli suomalainen taidemaalari. == Elämäkerta == Ollila opiskeli Suomen Taideyhdistyksen piirustuskoulussa (1903–1906) sekä kahdesti Pariisissa valtion stipendin turvin. Hän omaksui aluksi ”puhtaan paletin” väriskaalan ja liittyi 1912 Septem-ryhmään, joka noudatti Ranskassa syntynyttä väritaiteen uudistusta. Ollila toi suomalaisiin maisemiin paratiisillisia sävyjä yhdistettynä dekoratiiviseen maalaustapaan. Ollila maalasi myös seinämaalauksia jo vuonna 1914. Hän muutti vuonna 1920 perheineen Ranskaan seitsemäksi vuodeksi. Ranskassa tyyli pelkistyi ja muuttui vähitellen kohti uusklassismia. Suomeen palattuaan Ollila toimi myös lavastajana. Hänen viimeiseksi työkseen jäi Kansallisteatterin suuri kattomaalaus. Ensimmäinen Ateneumin kokoelmiin hankittu teos oli Maisema Korpilahdelta (1913). Vuonna 1920 alkanut toinen opintomatka Pariisiin venyi seitsemäksi vuodeksi. Aiheena oli teatterimaalauksen tutkiminen. Hän oli jo Suomessa toiminut lavastajana ja sai myös Pariisissa huomattavan tilaustyön teatteritaiteen alalta. Toimeentulokseen hän piirsi siellä myös elokuvajulisteita ja tapettimalleja sekä työskenteli leikkikalutehtaassa. Mukana Pariisissa oli myös puoliso, taidemaalari Lyyli Ollila o.s. Toikka, joka hankki lisätuloja valmistamalla helmikukkia hautajaisseppeleisiin. Tällä kaudella Helsinkiin lähetetyt työt kertoivat Yrjö Ollilan saaneen uusia vaikutteita uusasiallisuudesta. Palattuaan kotimaahan 1927 Ollila perusti Uuno ja Sirkka Sinervän kanssa Helsingin taidevärjäämön, jonka mallisuunnittelijana ja johtajana hän toimi, mutta jätti sen Sinerville 1929Kansallisarkisto: Helsingin taidevärjäämön kaupparekisteriotteet saatuaan huomattavia tilauksia lavastajana ja monumentaalimaalarina. Ollila maalasi Tehtaankadun kansakoulun (1914) ja Kansallis-Osake-Pankin Eiran konttorin (1927) seinämaalaukset. Kontiolahden kirkon alttaritaulu valmistui 1929. Sen aihe on Kristus ristillä, ja väritykseltään raikkaan teoksen on katsottu edustavan jälki-impressionismia. Ollilan päätyöksi ja samalla viimeiseksi teokseksi jäi Kansallisteatterin suuren näyttämön kattomaalaus Thalian peili, jonka hän maalasi työryhmänsä kanssa kesän 1932 aikana. Maalaukseen on kuvattu useita Kansallisteatterin näyttelijöitä. Ollila kuoli myöhemmin samana vuonna 45-vuotiaana, ilmeisesti kattomaalauksen väriaineista saamaansa myrkytykseen ja maksan tuhoutumiseen.Sanna Kangasniemi: Kiven talo Helsingin Sanomat 29.1.2022. Viitattu 29.1.2022. == Katso myös == * :Luokka:Yrjö Ollilan maalaukset ==Lähteet== ==Kirjallisuutta== * == Aiheesta muualla == * * * * Luokka:Suomalaiset taidemaalarit Luokka:Vuonna 1887 syntyneet Luokka:Vuonna 1932 kuolleet
Kasvien rytmit

Monien kasvilajien liikkeet ja elintoiminnot vaihtelevat säännöllisesti jaksoittain. Nämä jaksot voivat toistua vuodenajoittain tai esimerkiksi 24 tunnin jaksoissa kasvilajista riippuen (sirkadiaanirytmi). Esimerkiksi voikukan kukat avautuvat päivän ajaksi ja sulkeutuvat yöllä. Kasvien rytmi ei kuitenkaan johdu pelkästä valosta, vaan myös lämmöllä on osuutensa. Kesän vaihtuessa talveksi monivuotiset kasvit valmistautuvat keräämällä lehtivihreän tärkeimmät ainesosat talteen varteensa (ruska). Monilla viileän ilmaston kasveilla (esimerkiksi leskenlehti) on evoluution tuloksena ominaisuus, joka estää seuraavan kevään silmuja tai kukintoa puhkeamasta ennenaikaisesti, vaikka syksy olisikin lämmin. Tätä kutsutaan keväistymisilmiöksi eli vernalisaatioksi. Monilla kasvilajeilla on eroja etenkin medenerityksessä ja tuoksussa päivällä ja yöllä. Joidenkin yöperhosia houkuttelevien kasvien tuoksu ja medeneritys voimistuu öisin, jolloin kasvin kanssa yhteistyössä olevat hyönteiset ovat aktiivisimmillaan. Kasvit voidaan luokitella rytmien mukaan karkeasti kolmeen ryhmään: == Pitkänpäivänkasvit == Pitkänpäivänkasvit vaativat kukkiakseen pitkän, yhtäjaksoisen valoisan ajan vuorokaudessa. Jos vuorokausi on liian pimeä, ne jatkavat kasvuaan, mutteivät kuki. Varsin suuri osa kaikista kasveista on pitkänpäivänkasveja. ==Lyhyenpäivänkasvit == Lyhyenpäivänkasvit vaativat nimensä mukaisesti kukkiakseen pitkän pimeän jakson vuorokaudessa. Lyhyenpäivänkasveja (esimerkiksi riisi) esiintyy etenkin lämpimillä alueilla. Vastaavasti nekään eivät kuki, jos vuorokaudessa ei ole kyllin pitkää pimeää jaksoa. == Päiväneutraalit kasvit == Päiväneutraalit kasvit ja niiden toiminta ei ole millään tapaa riippuvainen valon määrästä. ==Katso myös== *Idunviritys Luokka:Kasviekologia Luokka:Kasvifysiologia
Daniel Bautista

Daniel Bautista (s. 4. elokuuta 1952 México, Meksiko) on meksikolainen entinen kilpakävelijä, jonka matkoina olivat sekä 20 kilometriä että 50 kilometriä. Verrattain lyhyen uransa aikana Bautista lähes dominoi kansainvälistä kilpakävelyä sekä radalla että maantiellä. Bautista huomattiin ensi kerran kansainvälisesti hänen voittaessaan Pan American Games-kilpailuissa Méxicossa 20 kilometrin kävelyn vuonna 1975. Seuraavana vuonna hän voitti olympiakultaa 20 kilometrin kävelyssä Montrealissa. Hän voitti myös kävelyn maailmancupin vuosina 1977 ja 1979. Bautista osallistui vielä 1980 Moskovan olympialaisiin, jossa hänet hylättiin johtopaikalta kun matkaa maaliin oli vain 1 800 metriä. Hän osallistui myös 50 kilometrille samoissa olympialaisissa, mutta keskeytti 30 kilometrin kohdalla. Pian kilpailujen jälkeen Bautista lopetti kansainvälisen kilpailu-uransa. Daniel Bautista teki uransa aikana useita maailmanennätyksiä kilpakävelyn eri matkoilla, ja esimerkiksi vuonna 1979 hän oli ensimmäinen 1 tunnin ja 20 minuutin alittaja maailmassa. ==Saavutukset== Vuosi Kilpailu Paikka Sijoitus Matka 1975 Pan American games México, Meksiko 1. 20 km 1976 Olympialaiset Montreal, Kanada 1. 20 km 1977 Kävelyn maailmancup Milton Keynes, Englanti 1. 20 km 1979 Kävelyn maailmancup Eschborn, Länsi- Saksa 1. 20 km ==Lähteet== * Daniel Bautista sporting-heroes sivustolla. Luokka:Meksikolaiset kävelijät Luokka:Meksikolaiset olympiavoittajat Luokka:Vuonna 1952 syntyneet Luokka:Elävät henkilöt
Beverly Garland

thumb|Beverly Garland 1969 Beverly Lucy Garland (o.s. Fessenden; 17. lokakuuta 1926 Santa Cruz, Kalifornia, Yhdysvallat – 5. joulukuuta 2008 Hollywood Hills, Kalifornia, Yhdysvallat) oli yhdysvaltalainen näyttelijä. == Ura == Garland tuli tunnetuksi sekä televisiosta että elokuvista. Hän esiintyi muun muassa sarjoissa Teräsmieheni vuosina 1969–1972 ja Remington Steele - huijari vai herrasmies vuosina 1982–1983. Hän myös vieraili useissa sarjoissa, joiden joukkoon lukeutuivat Seitsemäs taivas, Teräsmieheni ja Frendit. Garland oli 1970-luvulla mukana Mary Tyler Moore Show’ssa. ==Filmografia== * Kuollut saapuessaan, 1950 * The Neanderthal Man, 1953 * Swamp Women, 1955 * Kauhun hetkiä, 1955 * Lauantain luotisade, 1956 * Viimeiseen luotiin, 1958 * Turmeltuneet, 1968 * Jättiläinen taivaalla, 1974 * Ihan kuin rakkautta, 1980 Garland sai 26. tammikuuta 1983 tähden Hollywood Walk of Famelle, ja hän oli 1950-luvulla Emmy-ehdokkaana. Hän kuoli 82-vuotiaana. == Yksityiselämä == Näyttelijätär oli jo 1950-luvulla naimisissa Richard Garlandin kanssa, mutta avioliitto päättyi eroon kahden vuoden kuluttua. Hän oli 1959–1999 toisessa avioliitossa Fillmore Crank. Hänellä oli yksi tytär, ja avioliitto Crankin kanssa päättyi vasta tämän kuolemaan. == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1926 syntyneet Luokka:Vuonna 2008 kuolleet
Snowtubing

Snowtubing on eräs Pohjois-Amerikasta lähtöisin oleva etenkin lapsille suunnattu talviurheilulaji, joka muistuttaa suuresti perinteistä mäenlaskua pulkalla. Snowtubingissa erotuksena lasketellaan erityisesti kyseiseen lajiin tarkoitetuilla snowtubing-renkailla, jotka muistuttavat suuresti varsinkin auton sisäkumeja. Laji on varsin helppo; mitään erityisiä taitoja ei liiemmin vaadita. Radat ovat yleensä kourumaisia. Laskettelijoille vaaditaan usein kuitenkin kypärät ja heitä ohjeistetaan pitämään renkaasta kiinni tiukasti. Monissa laskettelukeskuksissa on mahdollisuus myös harrastaa snowtubingia. == Lähteet == == Aiheesta muualla == * Multi-Snowtech – Snowtubing-puistojen rakentaminen ja suunnittelu Luokka:Rattikelkkailu
Mary Tyler Moore

Mary Tyler Moore (29. joulukuuta 1936 Brooklyn, New York – 25. tammikuuta 2017 Greenwich, Connecticut) oli yhdysvaltalainen näyttelijä. Hänet tunnetaan vuosien 1970–1977 televisiosarjasta Mary Tyler Moore Show, mutta jo 1960-luvulla hän saavutti menestystä roolillaan Dick Van Dyke Show’ssa. ==Ura== Vuonna 1970 alkanutta Mary Tyler Moore Show’ta pidetään merkkipaaluna amerikkalaisessa televisiohistoriassa. Siinä päähenkilö oli ensi kertaa itsenäinen, työssä käyvä nainen, joka työskenteli heikosti menestyvän televisioaseman uutistuottajana. Seitsemän tuotantokautensa mittaan sarja vaikutti muidenkin komediatuotantojen tason paranemiseen ja tuotti ennätykselliset 29 Emmy-palkintoa.The Mary Tyler Moore Show , St. James Encyclopedia of Popular Culture, Gale 2000. Vaatii HighBeam-tilauksen. Moorelle myönnettiin seitsemän Emmy-palkintoa, kolme Golden Globea ja lisäksi vuonna 1980 Tony-palkinto. Hän esiintyi vuosien varrella television ohella näyttämöllä ja elokuvissa. Hän näytteli hyvin toimeentulevan lähiöperheen rakkaudetonta äitiä elokuvassa Tavallisia ihmisiä (1980); rooli toi Moorelle Golden Globe -palkinnon ja Oscar-palkintoehdokkuuden. Screen Actors Guild antoi Moorelle elämäntyöpalkinnon vuonna 2012.Crook, John: Guild Honors Mary Tyler Moore , The Buffalo News (Buffalo, NY) 29.1.2012. Vaatii HighBeam- tilauksen. Vuonna 2002 hänen kunniakseen paljastettiin veistos Minneapolisissa, joka oli Mary Tyler Moore Show’n tapahtumapaikka.Ekern, Mike: Mary Tyler Moore Statue Unveiled , Getty Images 8.5.2002. Vaatii HighBeam- tilauksen. Moorella on tähti Hollywood Walk of Famella. Häneltä on julkaistu omaelämäkerta After All (1996). ==Yksityiselämä== Moore oli kolmesti naimisissa. Puolisot ovat aikajärjestyksessä Richard Meeker, Grant Tinker ja Robert Levine. Kolmas avioliitto Levinen kanssa kesti vuodesta 1983 Mooren kuolemaan saakka. Moore teki myös hyväntekeväisyystyötä muun muassa diabetestietoisuuden kasvattamiseksi; hän oli itse diabeetikko. Hänellä oli yksi poika, Richie, joka kuoli tapaturmaisesti vuonna 1980. ==Valikoitu filmografia== * X-15 lähtövalmis (X-15, 1961) * Moderni Millie (Thoroughly Modern Millie, 1967) * Ei niin pahaa ettei jotain hyvääkin (What's So Bad About Feeling Good?, 1968) * Tavallisia ihmisiä (Ordinary People, 1980) * Vain kuusi viikkoa (Six Weeks, 1982) * Ystävien kesken (Just Between Friends, 1986) * Sikasiistit sukujuuret (Flirting with Disaster, 1996) * Tulsa – valheiden kaupunki (Keys to Tulsa, 1997) * Synnytystuskia (Labor Pains, 2000) * Cheats – mestarihuijarit (Cheats, 2002) ==Lähteet== ==Aiheesta muualla== * Mary Tyler Moore NNDB:ssä Luokka:Yhdysvaltalaiset näyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:SAG-palkinnon saajat Luokka:Hollywood Walk of Fame Luokka:Vuonna 1936 syntyneet Luokka:Vuonna 2017 kuolleet
Thalassa (mytologia)

Thalassa (, "meri") oli kreikkalaisessa mytologiassa meren jumalatar ja yksi alkuperäisistä elementtien jumaluuksista, protogenos. Hän oli Aitherin ja Hemeran tytärHyginus, Fabulae Esipuhe (engl. käännös) ja naispuolinen vastine Pontokselle. Häneen viitataan kalojen tai jopa kaiken meren elävän äitinä. Välillä hänet mainitaan myös Afroditen äitinä, joka sai tämän liitosta Uranoksen kanssaNonnos, Dionysiaca 12.41–51 (engl. käännös). Thalassa esiintyy ajoittain antiikin kirjoituksissa myös Välimeren henkilöitymänä. == Lähteet == Luokka:Antiikin Kreikan jumalattaret
Thalassa

Thalassa viittaa seuraaviin asioihin: * Thalassa, meren jumalatar kreikkalaisessa mytologiassa * Thalassa, Neptunuksen kuu * Thalassa, ranskalainen tv-sarja.
Konstantin Svetškar

Konstantin Gennadjevitš Svetškar (, s. 17. heinäkuuta 1984) on venäläinen 400 metrin juoksija. Svetškar sijoittui 2005 Erfurtin alle 23-vuotiaiden EM- kisoissa 400 metrillä viidenneksi ajalla 47,87. Saman vuoden Universiadeissa hän karsiutui 400 metrin välierissä ja sai pronssia 4 × 400 metrin viestissä. Svetškar voitti Venäjän alle 23-vuotiaiden mestaruuden 400 metrillä ulkoradoilla 2005 ja sisäradoilla 2006. Hän oli samana vuonna Moskovan sisäratojen MM-kisoissa mukana Venäjän joukkueessa, joka voitti MM-pronssia 4 × 400 metrin viestissä.http://www.iaaf.org/WIC06/results/gender=M/discipline=4X4/combCode=hash/roundCode=f/index.html Ulkoratojen MM-kilpailuissa hän oli Venäjän joukkueessa 4 × 400 metrin viestissä viides Osakassa 2007 ja neljäs Daegussa 2011. Hän kuului samassa lajissa Venäjän hopeajoukkueeseen Göteborgin sisäratojen EM-kilpailuissa 2013. ==Ennätykset== * 400 metrin juoksu: 45,89 (2011) ==Lähteet== Luokka:Venäläiset pikajuoksijat Luokka:Vuonna 1984 syntyneet Luokka:Elävät henkilöt
Fanni Halonen

Fanni Maria Halonen (myös Fanny Halonen, 5. elokuuta 1902 Kymi – 1. kesäkuuta 1981) oli suomalainen näyttelijä. Hän työskenteli Kuopiossa ja Iisalmessa 1920-luvun lopulla, Turun Työväenteatterissa 1931–1943, sitten Kuopiossa ja vuodesta 1947 Lahdessa. Haloselle myönnettiin Pro Finlandia -mitali vuonna 1954. Näyttelijä Sakari Halonen oli Fanni Halosen poika. == Filmografia == * Tytön huivi, 1951 * Kuisma ja Helinä, 1951, 2. eukko kirkolla * Pekka Puupää, 1953 * Poika eli kesäänsä, 1955, Malkamäen muori * Sven Tuuva, 1958, äiti Tuuva ==Lähteet== == Aiheesta muualla == * Luokka:Pro Finlandia -palkitut Luokka:Suomalaiset näyttelijät Luokka:Vuonna 1902 syntyneet Luokka:Vuonna 1981 kuolleet
Petrus Aurifaber

Petrus Aurifaber on ensimmäinen nimeltä tunnettu, Suomessa työskennellyt kultaseppämestari. Hän vaikutti Turussa vuonna 1371. Nimi Aurifaber merkitsee kultaseppää (latinan sanoista aurum, kulta ja faber, käsityöläinen,seppä). == Lähteet == Luokka:Suomalaiset kultasepät Luokka:Suomen keskiajan henkilöt Luokka:Turun keskiaika Luokka:Syntymävuosi tuntematon Luokka:Kuolinvuosi tuntematon
Tero Laaksonen

Tero Laaksonen (oik. Berghem, s. 30. maaliskuuta 1953, Helsinki)Kuka kukin on 2007, Otava 2006 on suomalainen taidemaalari, taidegraafikko ja kuvanveistäjä. Hänet tunnetaan suurikokoisista öljyväri- ja temperamaalauksistaanGalleria Heino (teoskuvia) ja litografioistaan.Amagallery (teoskuvia) Laaksosen töissä on tunnistettavia elementtejä ja viitteitä muinaisista ja kaukaisista kulttuureista. Hän on toiminut maalauksen yliopettajana Kuvataideakatemiassa ja yliopistonlehtorina arkkitehtuurin osastolla Tampereen teknillisessä yliopistossa. Laaksonen on palkittu mm. Suomen Kulttuurirahaston kuvataidepalkinnolla, Suomen Taideyhdistyksen Dukaattipalkinnolla sekä Stina Krooks Stiftelse -säätiön tunnustuspalkinnolla. Hänet valittiin Vuoden nuoreksi taiteilijaksi vuonna 1986. Hän on saanut valtion viisivuotisen taiteilija-apurahan vuosina 1985, 1993 ja 2010. Vuonna 2003 Laaksoselle myönnettiin Suomen Leijonan ritarikunnan Pro Finlandia -mitali ja vuonna 2018 hän sai professorin arvonimen. Laaksonen on toiminut kansainvälisten nykytaidenäyttelyiden kuraattorina sekä taide- ja kulttuurialan säätiöiden hallituksissa 1980-luvulta lähtien. == Lähteet == Luokka:Suomalaiset taidemaalarit Luokka:Pro Finlandia -palkitut Luokka:Vuoden nuori taiteilija -palkinnon saajat Luokka:Professorin arvonimen saaneet Luokka:Vuonna 1953 syntyneet Luokka:Elävät henkilöt
Keskipeli (shakki)

Shakissa keskipeli seuraa avauksen jälkeen. Raja keskipelin ja loppupelin välillä on häilyvä, mutta yhdeksi selkeäksi eroksi voidaan katsoa se, että kuninkaan sekä sotilaiden osuus loppupelissä on merkittävämpi kuin keskipelissä; eikä välitöntä mattihyökkäyksen vaaraa useinkaan loppupelissä ole. Keskipelissä mitataan pelaajien strateginen ja taktinen pelitaito. Esimerkkejä taktiikasta ovat haarukka, varras, kiinnitys ja paljastus. ==Strategia ja taktiikka== "Kaikki ihmiset näkevät taktiikan, jonka avulla valloitan, mutta kukaan ei näe strategiaa, josta voitto kehittyy." (Sun Tzu: Sodankäynnin taito, 500 eaa.) ==Taktiikka== ===Taktiset menetelmät=== *Haarukka tehdään tavallisimmin ratsulla, jolloin ratsu uhkaa kahta vihollisnappulaa, joista molempia ei voi pelastaa. *Varras voi olla esimerkiksi lähetillä aikaansaatu viistorivi, jossa useampia nappuloita on toistensa takana, ja jos ensimmäisen pelastaa, tulee toinen uhatuksi. *Kiinnitys tarkoittaa tilannetta, jolloin nappula on siirtokiellossa takana paljastuvan kuninkaan vuoksi. *Paljastus voidaan tehdä nappulalla, joka siirretään pois tieltä pahemman uhan edestä. *Tunnetaan myös ristikiinnitys, joka on pelissä harvinainen, mutta sitä näyttävämpi. *Merkittävä taktinen virhe on oman nappulan ylikuormittaminen, josta vastustaja saa etua. *Taktisesti voi myös jättää kaksoissiirron, ohestalyönnin, šakkauksen tai yleensä lyönnin tekemättä, vaikka se olisi mahdollista. *Nappulan uhraus ja sommitelma ovat tavallaan strategiaan kuuluvia toimia, joilla pyritään saamaan muuta etua, jopa vastustajan ajamisen mattiin. Sommittelu kuuluukin tavallisesti loppupeliin ja myös shakkitehtäviin ==Strategiset päämäärät== Strategian perustana ovat edun saavuttaminen materiaalina, tilana tai aikana, mutta kaikkien näiden on johdettava päämäärään, joka on voitto itse pelissä ja vastustajan saattaminen mattiin. Pelaajalla on syytä olla jokin pelisuunnitelma, jota voi tarpeen tullen muuttaa. Kuubalainen maailmanmestari Jose Raul Capablanca sanoo, että huonokin suunnitelma on parempi kuin ei lainkaan suunnitelmaa. Suomalainen mestari Thomas Ristoja on teoksessaan Shakki 1–3 toisessa osassa keskittynyt pelistrategiaan. Siihen kuuluvat muun muassa erilaiset sotilasasemat, vahvat ja heikot ruudut, nappuloiden vaihdon periaatteet ja eri materiaaliyhdistelmät sekä staattiset ja dynaamiset asemat. Alankomaalainen maailmanmestari Max Euwe katsoo, että siirroilla tulee olla aina jokin tarkoitus rauhallisissakin asemissa. Tämän tarkoituksen tulee olla strateginen, jolloin kenties luodaan vastustajalle taktisia pulmia, ja ennen kaikkea pyritään parantamaan omaa asemaa tarkoituksenmukaiseksi. Euwe korostaa myös suunnitelmallisuutta shakkipelissä. Maailmanmestari Wilhelm Steinitz oli 1800-luvulla sitä mieltä, että voitolla olevan pelaajan tulee ehdottomasti hyökätä ja jos asemaetua ei ole, on kuningashyökkäys poissuljettu. ==Lähteet== Luokka:Shakin teoria
Eja Tengström

Ellen Natty Johanna (Eja Netty) Tengström (o.s. von Hertzen;Kuka kukin oli: T 14\. kesäkuuta 1887 ViipuriRouva Eva von Hertzen-Tengström 50-vuotias (maksullinen artikkeli) Helsingin Sanomat 14.6.1937, HS Aikakone. Viitattu 4.4.2018. – 7. heinäkuuta 1969)Hietaniemen hautausmaa, kortteli H26, rivi 1, hauta 13 oli suomalainen näyttelijä. Hän näytteli vuosina 1910–1920 Helsingin Svenska Teaternissa ja sen jälkeen 17 vuoden ajan Turun ruotsalaisessa teatterissa.Kuolleita (maksullinen artikkeli) Helsingin Sanomat 11.7.1969, HS Aikakone. Viitattu 4.4.2018. Hän meni vuonna 1915 naimisiin näyttelijä Oscar Tengströmin kanssa. Oscar ja Eja Tengström perustivat vuonna 1940 Helsinkiin Lilla Teaternin, jota he johtivat yhdessä vuoteen 1955. Eja Tengströmille myönnettiin Pro Finlandia -mitali vuonna 1954. Tengströmin vanhemmat olivat everstiluutnantti Magnus von Hertzen ja Alexandra Johanna von Troil. == Filmografia == * Kyllä kaikki selviää, 1926, Sankarittaren äiti * Dollari- miljoona, 1942, Malla Falkman * Miesmalli, 1944 (nimellä Teja Tengström?) == Lähteet == == Aiheesta muualla == * Luokka:Pro Finlandia -palkitut Luokka:Suomalaiset teatterinäyttelijät Luokka:Vuonna 1887 syntyneet Luokka:Vuonna 1969 kuolleet
Bijapurin sulttaanikunta

Bijapurin sulttaanikunta oli yksi viidestä muslimivaltiosta, jotka hallitsivat Intian keskiosia keskiajan loppupuolella. Niitä kutsutaan usein yhteisnimellä Deccanin sulttaanikunnat. Näistä sulttaanikunnista tuli itsenäisiä valtioita, kun Bahmanin sulttaanikunta hajosi. Bijapurin sulttaanikuntaa hallitsi Adil Shahin dynastia. Dynastian kantaisä oli Yusuf Adil Shah (1490–1510). Adil Shahit olivat aluksi Bahmanin sulttaanin aluepäälliköitä, mutta Bahmanin hajottua Ismail Adil Shah perusti itsenäisen sulttaanikunnan. Sulttaanikunnan keskuspaikkaa olivat läntiset Ghativuoret Maharashtran eteläosassa ja Karnatakan pohjoisosassa. Vuonna 1619 Adil Shahin joukot valloittivat naapurinsa Bidarin sulttaanikunnan. Adil Shahit tukivat taidetta ja arkkitehtuuria, ja rakennuttivat pääkaupunkiinsa Bijapuriin useita merkittäviä rakennuksia. Gol Gumbaz on temppeli ja suvun seitsemännen hallitsijan mausoleumi. Sulttaanikunnan itsenäisyys päättyi suurmoguli Aurangzebin valloitukseen vuonna 1686.History of Bijapur == Lähteet == == Aiheesta muualla == * http://sify.com/itihaas/fullstory.php?id=13366961 Luokka:Intian kuningaskunnat Luokka:Sulttaanikunnat
Rabbit Don’t Come Easy

Rabbit Don't Come Easy on saksalaisen power metal -yhtyeen Helloweenin vuonna 2003 julkaistu kymmenes studioalbumi. Levyllä yhtye palasi tavallisempaan power metal tyyliinsä hiukan synkän The Dark Ride -albumin jälkeen. == Kappaleet == # # # # # # # # # # # # # # == Singlet == == Arvostelut == * Imperiumi.net: Imperiumi.net levyarvio * Soundi: Soundi levyarvio * Allmusic: Allmusic levyarvio == Kokoonpano == *Andi Deris – laulu *Michael Weikath – kitara *Sascha Gerstner – kitara *Markus Grosskopf – basso *Mikkey Dee – rummut kappaleissa 1–6, 8–10, 12, 13 *Mark Cross – rummut kappaleissa 7, 11 *Stefan Schwarzmann – rummut kappaleessa 14 == Lähteet == == Aiheesta muualla == * * luokka:Vuoden 2003 albumit Luokka:Helloweenin albumit